वर्ष 2014 के आम चुनाव के बाद जब कांग्रेस ने अपनी शर्मनाक पराजय के कारण जानने की कोशिश की, तब पार्टी के वरिष्ठ नेता एके एंटनी ने कहा था कि कांग्रेस की छवि 'हिंदू विरोधी पार्टी' की बन गई है। कांग्रेस को 'छद्म धर्मनिरपेक्षता' और अल्पसंख्यकों के प्रति अधिक झुकाव रखने वाली छवि से छुटकारा पाना होगा। इसका आशय यही है कि मुस्लिम वोटों की चाह में कांग्रेस ने 60 वर्ष तक तुष्टीकरण की राजनीति की। इस रास्ते पर चलते हुए कांग्रेस धीरे-धीरे एक तरह से मुस्लिम हितैषी कम, बल्कि हिंदू विरोधी पार्टी अधिक बन गई। वर्ष 2014 के बाद से कांग्रेस हिंदुओं से किए दुभात (दोहरे बर्ताव) का परिणाम भुगत रही है। बाकि राजनेताओं और राजनीतिक दलों को कांग्रेस की गति से सबक लेना चाहिए था, लेकिन ऐसा लगता है कि उनकी बुद्धि के पट अभी खुले नहीं है।